stanford-oval/wikipedia huggingface dataset:
Zooropa
Kappalemateriaali > Musiikki

Musiikkinäytteet
Diskohenkinen ”Lemon” sisältää eristetyn reverb-kitaraefektin, ja se kertoo teknologian hyödyntämisestä ajan taltioimisessa.
Futuristinen avausraita ”Zooropa” sijoittuu sanoituksiltaan tulevaisuuden suurkaupunkiin: sanoituksissa ovat läsnä yritysten mainoslauseet sekä kappaleen henkilöiden tunne moraalisesta hämmennyksestä.
Äänitiedostojen kuunteluohjeet
Zooropalla U2:n musiikillinen tyyli oli yhä enemmän eurooppalaisvaikutteisempaa kuin Achtung Babylla, jolla yhtye oli pyrkinyt tekemään eroa 1980-luvun amerikkalaisvaikutteiseen tyyliinsä. Zoo TV Tour -kiertueen hyödyntämää teknologiaa tuotiin myös mukaan albumin tekemiseen. Albumilla on läsnä vaikutteita industrial-musiikista, vaihtoehtorockista ja elektronisesta tanssimusiikista. Industrial-vaikutteidensa osalta Zooropa eroaa yhtyeen aiemmasta tuotannosta suuresti, sillä albumilla on käytetty paljon eri ääniefektejä, loopeja ja syntetisaattoreita.
Kitaristi The Edgen soitto Zooropalla erosi yhä selvemmin hänen aiemmasta tavaramerkkityylistään. Albumin kappaleet nojasivat aiempaa vähemmän kitaraosuuksiin, ja lisäksi hän hyödynsi albumilla kitaraefektejä enemmän kuin Achtung Babylla. Esimerkiksi kitaraosuus elektronisesta tanssimusiikista vaikutteita ammentavassa kappaleessa ”Lemon”, jota on luonnehdittu ”futuristiseksi diskomusiikiksi”, sisältää eristetyn reverb-kitaraefektin. Bono on kuvaillut säröistä ”Daddy’s Gonna Pay For Your Crashed Car” -kappaletta industrial bluesiksi. Albumin päättävän ”The Wanderer” -kappaleen instrumentaaliosuuksissa on mukana syntetisaattorein tuotettu bassomelodia. Albumilla on kuitenkin mukana tyyliltään myös perinteisempää kappalemateriaalia: Al Greenille kirjoitettua ”The First Timea” on luonnehdittu hiljaiseksi soul-kappaleeksi, ja The Edge sävelsi Frank Sinatran tuotannosta inspiraationsa saaneen ”Stay (Faraway, So Close!):n” musiikillisen rungon pianolla vanhojen Tin Pan Alley -kappaleiden innoittamana.
Monella Zooropan kappaleella on mukana myös samplaamista. Avausraita ”Zooropa” käynnistyy introlla, joka sisältää vaikeasti tulkittavissa olevaa puhetta toistettuna syntetisaattorein tuotettujen sointujen päälle. Industrial-vaikutteinen ”Numb” sisältää samplattuja rytmiosuuksia, jotka koostuvat esimerkiksi kolikkopelien äänitehosteista, Walkman-kasettisoittimen kelaamisäänestä ja Tahdon riemuvoitto -propagandaelokuvasta peräisin olevasta kohtauksessa, jossa Hitler-Jugend -järjestön poika hakkaa bassorumpua. ”Daddy’s Gonna Pay For Your Crashed Car” käynnistyy pätkällä fanfaaria, joka on peräisin neuvostoliittolaiselta Lenin’s Favourite Songs -albumilta. Lisäksi kappaleessa samplataan MC 900 Ft. Jesusin kappaletta ”The City Sleeps”.
Bonon laulu eroaa yhä räikeämmin U2:n aiemmasta tuotannosta, sillä hän vähättelee lauluosuuksissaan itselleen tavanomaista kovaäänistä ja intohimoista laulamistaan. Kappaleissa ”Lemon” ja ”Numb” hän esimerkiksi laulaa lähes kaikki osuutensa falsetissa. ”Numbin” matalasta ja monotonisesta päälaulusta vastaa The Edge, ja kappaleen ”The Wanderer” päälaulun laulaa country-muusikko Johnny Cash.
Kappalemateriaali > Sanoitukset

Bono on kirjoittanut albumin kymmenestä kappaleesta sanoitukset kahdeksaan. The Edge on kirjoittanut ”Numbin” sanoituksen, ja kappaleen ”Dirty Day” sanoittajiksi on merkitty sekä Bono että The Edge. Keskeisenä aihepiirinä Zooropan kappaleiden sanoituksissa esiintyy teknologia, mikä johtuu yhtyeen kokemuksista Zoo TV Tour -kiertueen aikana. Kappaleiden sanoitusten on muun muassa sanottu kuvaavan, miten ”median välittämät viestit vaikuttavat kappaleiden hahmoihin.”
Albumin aloittava futuristinen ”Zooropa” sijoittuu tulevaisuuden suurkaupunkiin yritysten mainoslauseilla varustettujen valomainosten keskelle. Kappaleen introssa kuuluva ääni kysyy ”What do you want?” (suom. Mitä sinä haluat?), ja vastauksena kysymykselle toimivat kappaleen kolmen ensimmäisen säkeistön erilaiset mainoslauseet. Kappaleessa esiintyviä mainoslauseita ovat muun muassa ”Better by design”, ”Be all that you can be” ja ”Vorsprung durch technik”, joka on tullut tunnetuksi Audin mainoslauseena. Kriitikko Parry Gettelman on tulkinnut mainoslauseiden osoittavan ”nykyaikaisen, jumalattoman elämän tyhjyyttä.” ”Zooropan” toisen puoliskon keskeisenä teemana ovat moraalinen hämmentyneisyys ja epävarmuus. ”Babyface” kertoo pakkomielteisestä rakkauden tunteesta, ja ”Lemon” kuvaa ihmisen pyrkimystä taltioida elämäänsä ja aikaa teknologian avulla. ”Numbin” sanoitus koostuu suurimmaksi osaksi erilaisista kieltävistä käskyistä, ja kappaleessa kuvataan myös aistien ylikuormittumista Zoo TV Tour -kiertueen aloittaman hengen mukaisesti.
Vastakohtana teknologian inspiroimille sanoituksille albumilla on myös perinteisemmällä tyylillä sanoitettuja kappaleita. ”The First Time” on Bonon versio Raamatun tuhlaajapoikavertauksesta, ja ”Dirty Day” on kertomus perheensä hylkäävästä henkilöstä, joka vuosien poissaolon jälkeen palaa voidakseen tavata poikansa. ”Dirty Dayn” sanoituksissa on mukana monia Bonon isän usein käyttämiä lausahduksia. ”Stay (Faraway, So Close!)” on tyyliltään balladi, joka on kirjoitettu kaltoin kohdellusta naisesta. ”The Wandererin” sanoituksen Bono kirjoitti Raamatun Saarnaajan kirjan pohjalta. Kappaleen kertoja vaeltaa post-apokalyptisessä maailmassa etsimässä elämän tarkoitusta. Bono on kuvannut ”The Wandererin” olevan sanoituksensa osalta ”vastakohta Zooropan epävarmuuden julistukselle.”
Julkaisu ja markkinointi

Zooropa täytti U2:n ja levy-yhtiö Island Recordsin välisen levytyssopimuksen sisältämät velvoitteet, ja yhtye oli albumin julkaisemisen myötä vapaa tekemään levytyssopimuksen minkä tahansa yhtiön kanssa. Heidän vahva suhteensa Island Recordsiin ja sen perustaja Chris Blackwelliin johti kuitenkin uuteen, kuuden albumin mittaiseen levytyssopimukseen U2:n ja Island Recordsin välillä. Los Angeles Timesin mukaan uusi levytyssopimus oli yhtyeelle 60 miljoonan dollarin arvoinen, minkä johdosta U2:sta tuli kaikkien aikojen suurinta tienestiä levy-yhtiöltään nostanut rock-yhtye.
U2:n päätös julkaista Zooropa vuoden 1993 toukokuussa yllätti Island Recordsin omistaneen PolyGram-yhtiön, sillä yhtiö oli ennakoinut uuden U2-albumin olevan vielä vuosien päässä. Ennen Achtung Babyn julkaisua yhtiöllä oli ollut kuusi kuukautta aikaa markkinoida albumia ja valmistella sen julkaisu, mutta Zooropan nopea valmistuminen julkaisukuntoon vaati PolyGramilta nopean markkinointisuunnitelman. U2:n, Island Recordsin ja PolyGramin suunnitelmana olikin keskittyä markkinoimaan Zooropaa yhtenä kokonaisuutena, eikä albumin singlejulkaisuihin keskitetty voimavaroja samalla tavalla kuin Achtung Babyn singlekappaleisiin.
Zooropan ensimmäisenä singlenä julkaistiin vuoden 1993 kesäkuussa kappale ”Numb”, joka nousi Australian singlelistan seitsemänneksi ja Kanadan singlelistan yhdeksänneksi. Yhdysvalloissa ”Numb” ylsi toiseksi Modern Rock Tracks -listalla. Albumin toisena singlenä julkaistiin syyskuussa seitsemän minuutin mittainen ”Lemon”, joka saavutti Australian singlelistan kuudennen ja Modern Rock Tracks -listan kolmannen sijan. ”Stay (Faraway, So Close!)” julkaistiin Zooropan viimeisenä kaupallisena singlenä marraskuussa, ja se menestyi albumin kolmesta singlejulkaisusta parhaiten. Se nousi listaykköseksi Irlannin singlelistalla ja neljänneksi Britannian singlelistalla,, ja ylsi myös ainoana albumin singlenä Billboard Hot 100 -listalle, sijalle 61. Nimikkokappale ”Zooropa” julkaistiin vielä promootiosinglenä radiosoittoa varten Yhdysvalloissa ja Meksikossa.
Zooropa julkaistiin 5. toukokuuta 1993, ja se menestyi kaupallisesti erittäin hyvin. Listaykköseksi Zooropa nousi Australiassa, Italiassa, Ruotsissa, Itävallassa, Ranskassa, Japanissa, Sveitsissä, Saksassa, Uudessa-Seelannissa, Britanniassa, Kanadassa, Alankomaissa, Norjassa, Yhdysvalloissa, Tanskassa, Irlannissa ja Islannissa. Yhdysvalloissa se piti Billboard 200 -listan kärkipaikkaa kahden viikon ajan, ja pysytteli kymmenen parhaan joukossa yhteensä seitsemän viikkoa. Zooropa myi julkaisuviikollaan Yhdysvalloissa 377 000 kappaletta, mikä oli U2:n siihenastisen uran paras myyntiavaus Yhdysvalloissa. Vuoden 1993 loppuun mennessä albumia oli myyty Yhdysvalloissa 1,8 miljoonaa kappaletta.
Kappalelista

Kaikki sävellykset U2.
|  |
| --- | --- | --- | --- | --- | --- | --- | --- | --- | --- |
| Nro | Nimi | Sanat | Miksaus | Kesto |  |  |  |  |  |
| 1. | Zooropa | Bono | Mark ”Flood” Ellis | 6.31 |  |  |  |  |  |
| 2. | Babyface | Bono | Mark ”Flood” Ellis | 4.01 |  |  |  |  |  |
| 3. | Numb | The Edge | Robbie Adams | 4.20 |  |  |  |  |  |
| 4. | Lemon | Bono | Mark ”Flood” Ellis | 6.58 |  |  |  |  |  |
| 5. | Stay (Faraway, So Close!) | Bono | Mark ”Flood” Ellis | 4.58 |  |  |  |  |  |
| 6. | Daddy's Gonna Pay for Your Crashed Car | Bono | Mark ”Flood” Ellis | 5.20 |  |  |  |  |  |
| 7. | Some Days Are Better Than Others | Bono | Robbie Adams | 4.17 |  |  |  |  |  |
| 8. | The First Time | Bono | Mark ”Flood” Ellis | 3.45 |  |  |  |  |  |
| 9. | Dirty Day | Bono ja The Edge | Robbie Adams | 5.24 |  |  |  |  |  |
| 10. | The Wanderer (mukana Johnny Cash)  | Bono | Mark ”Flood” Ellis, Robbie Adams | 5.41 |  |  |  |  |  |
|  |  |  |  | 51.15 |  |  |  |  |  |
Albumin myynti

| Maa | Sertifikaatio | Myynti |
| --- | --- | --- |
| Australia (ARIA) | 3x platinalevy | 210 000+ |
| Itävalta (IFPI Austria) | kultalevy | 25 000+ |
| Brasilia (ABPD) | kultalevy | 100 000+ |
| Kanada (Music Canada) | 4x platinalevy | 400 000+ |
| Ranska (SNEP) | platinalevy | 300 000+ |
| Saksa (BVMI) | kultalevy | 250 000+ |
| Uusi-Seelanti (RMNZ) | 4x platinalevy | 60 000+ |
| Ruotsi (GLF) | kultalevy | 50 000+ |
| Yhdistynyt kuningaskunta (BPI) | platinalevy | 300 000+ |
| Yhdysvallat (RIAA) | 2x platinalevy | 2 000 000+ |
Kokoonpano

Bono, päälaulaja, kitara
The Edge, kitara, piano, syntetisaattori, laulu
Adam Clayton, basso
Larry Mullen Jr., rummut, taustalaulu, lyömäsoittimet
Johnny Cash, päälaulaja kappaleessa "The Wanderer"
225 eaa.

| --- | --- |
Vuosisadat: 300-luku eaa. · 200-luku eaa. · 100-luku eaa.
Vuosikymmenet: 300-luku eaa. · 290-luku eaa. · 280-luku eaa. · 270-luku eaa. · 260-luku eaa. · 250-luku eaa. · 240-luku eaa. · 230-luku eaa. · 220-luku eaa. · 210-luku eaa. · 200-luku eaa. · 190-luku eaa.
Vuodet: 300 eaa. · 299 eaa. · 298 eaa. · 297 eaa. · 296 eaa. · 295 eaa. · 294 eaa. · 293 eaa. · 292 eaa. · 291 eaa. · 290 eaa. · 289 eaa. · 288 eaa. · 287 eaa. · 286 eaa. · 285 eaa. · 284 eaa. · 283 eaa. · 282 eaa. · 281 eaa. · 280 eaa. · 279 eaa. · 278 eaa. · 277 eaa. · 276 eaa. · 275 eaa. · 274 eaa. · 273 eaa. · 272 eaa. · 271 eaa. · 270 eaa. · 269 eaa. · 268 eaa. · 267 eaa. · 266 eaa. · 265 eaa. · 264 eaa. · 263 eaa. · 262 eaa. · 261 eaa. · 260 eaa. · 259 eaa. · 258 eaa. · 257 eaa. · 256 eaa. · 255 eaa. · 254 eaa. · 253 eaa. · 252 eaa. · 251 eaa. · 250 eaa. · 249 eaa. · 248 eaa. · 247 eaa. · 246 eaa. · 245 eaa. · 244 eaa. · 243 eaa. · 242 eaa. · 241 eaa. · 240 eaa. · 239 eaa. · 238 eaa. · 237 eaa. · 236 eaa. · 235 eaa. · 234 eaa. · 233 eaa. · 232 eaa. · 231 eaa. · 230 eaa. · 229 eaa. · 228 eaa. · 227 eaa. · 226 eaa. · 225 eaa. · 224 eaa. · 223 eaa. · 222 eaa. · 221 eaa. · 220 eaa. · 219 eaa. · 218 eaa. · 217 eaa. · 216 eaa. · 215 eaa. · 214 eaa. · 213 eaa. · 212 eaa. · 211 eaa. · 210 eaa. · 209 eaa. · 208 eaa. · 207 eaa. · 206 eaa. · 205 eaa. · 204 eaa. · 203 eaa. · 202 eaa. · 201 eaa. · 200 eaa. · 199 eaa.
119 (luku)

| --- | --- |
Luonnolliset luvut
119 ← 110 111 112 113 114 115 116 117 118 119 →
Kardinaaliluku: satayhdeksäntoista
Järjestysluku: sadasyhdeksästoista
Tekijät: 1, 7, 17, 119
Alkutekijät:  7\cdot 17

Roomalainen numero: CXIX
Binääriluku: 1110111
Oktaaliluku: 167
Duodesimaaliluku: 9B
Heksadesimaaliluku: 77
Vigesimaaliluku: 5J
119 (satayhdeksäntoista) on luonnollinen luku, jota edeltää luku 118 ja seuraa luku 120.
Matematiikassa

119 on puolialkuluku ja siten myös yhdistetty luku.
119 on vajaa luku.
119 on palindromi binäärijärjestelmässä (11101112).
119 on palindromi viisijärjestelmässä (4345).
119 kuuluu Perrinin lukujonoon (engl. Perrin sequence).
119 kuuluu Duffyn lukuihin.
119 voidaan muodostaa viiden peräkkäisen alkuluvun summana:  17+19+23+29+31.
119 voidaan muodostaa seitsemän peräkkäisen alkuluvun summana:  7+11+13+17+19+23+29.
119:n tekijöiden summa on neliöluku:  144=12^{2}.
Luonnontieteissä

Tina-119 on tinan vakaa isotooppi.
Elohopea-199 on elohopean vakaa isotooppi, jonka neutroniluku on 119.
119 Althaea on asteroidi.
Muissa yhteyksissä

Eurooppatie E119 kulkee Venäjän ja Azerbaidžanin välillä.
Lakkautettu seututie 119 on nykyään yhdystie 1191.
Aiheesta muualla

Kuvia tai muita tiedostoja aiheesta 119 (luku) Wikimedia Commonsissa
860

| --- | --- |
Vuosisadat: 600-luku · 700-luku · 800-luku · 900-luku · 1000-luku
Vuosikymmenet: 790-luku · 800-luku · 810-luku · 820-luku · 830-luku · 840-luku 850-luku · 860-luku · 870-luku · 880-luku · 890-luku · 900-luku
Vuodet: 790 · 791 · 792 · 793 · 794 · 795 · 796 · 797 · 798 · 799 800 · 801 · 802 · 803 · 804 · 805 · 806 · 807 · 808 · 809 810 · 811 · 812 · 813 · 814 · 815 · 816 · 817 · 818 · 819 820 · 821 · 822 · 823 · 824 · 825 · 826 · 827 · 828 · 829 830 · 831 · 832 · 833 · 834 · 835 · 836 · 837 · 838 · 839 840 · 841 · 842 · 843 · 844 · 845 · 846 · 847 · 848 · 849 850 · 851 · 852 · 853 · 854 · 855 · 856 · 857 · 858 · 859 860 · 861 · 862 · 863 · 864 · 865 · 866 · 867 · 868 · 869 870 · 871 · 872 · 873 · 874 · 875 · 876 · 877 · 878 · 879 880 · 881 · 882 · 883 · 884 · 885 · 886 · 887 · 888 · 889 890 · 891 · 892 · 893 · 894 · 895 · 896 · 897 · 898 · 899 900 · 901 · 902 · 903 · 904 · 905 · 906 · 907 · 908 · 909
Tapahtumia

Etherlbertistä tuli Englannin kuningas
Kuolleita

20. joulukuuta – Ethelbald, Wessexin kuningas
1586

| --- | --- |
Vuosisadat: 1300-luku · 1400-luku · 1500-luku · 1600-luku · 1700-luku
Vuosikymmenet: 1490-luku · 1500-luku · 1510-luku · 1520-luku · 1530-luku · 1540-luku 1550-luku · 1560-luku · 1570-luku · 1580-luku · 1590-luku · 1600-luku
Vuodet: 1490 · 1491 · 1492 · 1493 · 1494 · 1495 · 1496 · 1497 · 1498 · 1499 1500 · 1501 · 1502 · 1503 · 1504 · 1505 · 1506 · 1507 · 1508 · 1509 1510 · 1511 · 1512 · 1513 · 1514 · 1515 · 1516 · 1517 · 1518 · 1519 1520 · 1521 · 1522 · 1523 · 1524 · 1525 · 1526 · 1527 · 1528 · 1529 1530 · 1531 · 1532 · 1533 · 1534 · 1535 · 1536 · 1537 · 1538 · 1539 1540 · 1541 · 1542 · 1543 · 1544 · 1545 · 1546 · 1547 · 1548 · 1549 1550 · 1551 · 1552 · 1553 · 1554 · 1555 · 1556 · 1557 · 1558 · 1559 1560 · 1561 · 1562 · 1563 · 1564 · 1565 · 1566 · 1567 · 1568 · 1569 1570 · 1571 · 1572 · 1573 · 1574 · 1575 · 1576 · 1577 · 1578 · 1579 1580 · 1581 · 1582 · 1583 · 1584 · 1585 · 1586 · 1587 · 1588 · 1589 1590 · 1591 · 1592 · 1593 · 1594 · 1595 · 1596 · 1597 · 1598 · 1599 1600 · 1601 · 1602 · 1603 · 1604 · 1605 · 1606 · 1607 · 1608 · 1609
Tapahtumia

16. kesäkuuta – Skotlannin kuningatar Maria Stuart tunnusti Espanjan Filip II:n seuraajakseen
Syntyneitä

1. tammikuuta – Pau Claris, katalonialainen juristi, pappi ja poliitikko (k. 1641)
20. tammikuuta – Johann Hermann Schein, saksalainen säveltäjä (k. 1630)
18. maaliskuuta – Gabriel Pentinpoika Oxenstierna, ruotsalainen aatelismies, valtaneuvos ja Suomen kenraalikuvernööri (k. 1656)
23. huhtikuuta – Martin Rinkart, saksalainen luterilainen pappi ja virsirunoilija (k. 1649)
28. kesäkuuta – Paul Siefert, saksalainen urkuri ja säveltäjä (k. 1666)
20. lokakuuta – Luke Fox, englantilainen arktisten alueiden tutkimusmatkailija (k. 1636)
14. joulukuuta – Georg Calixtus, saksalainen luterilainen teologi ja professori (s. 881586]])
Kuolleita

18. tammikuuta – Margareeta Parmalainen, Parman herttuatar ja Espanjan Alankomaiden kenraalikuvernööri (s. 1522)
25. tammikuuta – Lucas Cranach nuorempi, saksalainen taidemaalari (s. 1515)
12. helmikuuta – August, Saksin vaaliruhtinas (s. 1526)
19. helmikuuta – Kristian Agricola, Tallinnan piispa, Mikael Agricolan poika (s. 1550)
10. maaliskuuta – Margareta Birgersdotter (Grip), ruotsalainen kirjailija, maanomistaja ja sukututkija (s. 1538)
8. huhtikuuta – Martin Chemnitz, saksalainen luterilainen teologi (s. 1522)
20. kesäkuuta – Araki Murashige, japanilainen samurai ja daimio (s. 1535)
28. kesäkuuta – Primož Trubar, slovenialainen uskonpuhdistaja ja Slovenian protestanttisen kirkon perustaja (s. 1508)
17. lokakuuta – Philip Sidney, englantilainen runoilija ja hovimies (s. 1554)
12. joulukuuta – Stefan Batory, Puolan kuningas ja Liettuan suuriruhtinas (s. 1533)
Andrea Gabrieli, italialainen säveltäjä ja urkuri (s. 1510)
Aarne Lintulaakso

Aarne Johannes Lintulaakso (9. heinäkuuta 1936 Vaasa – 8. helmikuuta 1994 Vaasa) oli vaasalainen jazzmuusikko ja taidemaalari.
Lintulaakso aloitti muusikonuransa jazztrumpetistina 1950-luvulla. Hän soitti useassa vaasalaisessa jazzyhtyeessä, muun muassa Vaasa Big Bandin soolotrumpetistina, Harry Tuomen kvintetissä, Aarne Kuisman kvintetissä, Christian Bäckin sekstetissä sekä Olavi Virran kokoonpanossa. Lintulaakso oli vuonna 1967 perustetun Vaasa Jazz Club ry:n perustajajäsen.
1970-luvulla Lintulaakso suuntasi taiteellista lahjakuuttaan enemmän kuvataiteisiin. Hän oli aloittanut maalaamisen jo 1950-luvulla ja oli siinä itseoppinut. Hänen työnsä pohjautuivat öljy- ja sekatekniikkaan ja olivat aluksi impressionistisia ja myöhemmin kubistisia tai abstrakteja, tarkan sommittelun tuloksena olleita teoksia. Raati valitsi Lintulaakson töitä ensimmäisen kerran näyttelyyn vuonna 1977 (Pohjanmaan museon aluenäyttely). Sen jälkeen hänen teoksiaan oli mukana monessa alueellisessa näyttelyssä. Toimittuaan 15 vuotta ammattimaisena kuvataiteilijana Lintulaakso piti ensimmäisen yksityisnäyttelynsä vuonna 1988, jolloin hän oli 51-vuotias.
Pitkän uransa aikana Lintulaakso vakiinnutti asemansa vaasalaisen kuvataiteen huipulle. Lintulaakso oli kahdentoista vaasalaistaiteilijan vuonna 1988 perustaman Ranta-ateljee ry:n perustajajäsen. Muita ryhmään kuuluvia vaasalaistaiteilijoita olivat muun muassa Veikko Takala, Pentti Uusikylä, Fritz Jakobsson ja Risto Jalonen.
Aarne Lintulaakson teoksia on muun muassa Pohjanmaan museon kokoelmissa.
Uppopallo

Uppopallo-ottelu käynnissä
Uppopallo on taktinen ja nopea kontaktilaji, jota pelataan syvissä, useimmiten uimahallien hyppyaltaissa. Uppopalloa pidetään kovana lajina, koska pääosin peli tapahtuu uima-altaan pohjassa noin 4 metrin syvyydessä. Pelaaminen kuitenkin onnistuu, vaikkei olisi kovakuntoinen. Yksinkertaistettuna päämääränä pelissä on tarkoitus saada uppoava pallo allaspäätyjen pohjassa oleviin koreihin.
Uppopallo on kolmiulotteisuutensa takia hyvin taktinen peli. Sekä pallo että vastustaja voi tulla mistä suunnasta tahansa. Normaalien suuntien – eteen, taakse, oikealle ja vasempaan – lisäksi uppopallossa voi käyttää myös ylös- ja alas-suuntia. Koska peli tapahtuu pääosin pinnan alla, on pelissä hyvin paljon taktista merkitystä sillä, milloin pelaaja sukeltaa. Jossain vaiheessa tulee tarve kuitenkin tulla takaisin pintaan hengittämään.
Vaikka peli on hyvin fyysinen, tapahtuu siinä harvoin loukkaantumisia.
Pelikenttä, joukkueet ja pelin kulku > Pelikenttä

Altaan syvyys vaihtelee 3,5:stä 5 metriin. Kenttä on leveydeltään 8–12 ja pituudeltaan 12–18 metriä. Altaan reunalla ovat vaihtoalueet penkkeineen ja jäähypenkit. Maatuomari ja kaksi vesituomaria ohjaavat peliä vedessä kuuluvan summerin ja käsimerkkien avulla. Toinen vesituomareista käyttää paineilmalaitteita ja tarkkailee peliä altaan pohjasta. Maatuomarin apuna ovat kirjurit, ajanottaja ja vaihtojen valvoja.
Pelikenttä, joukkueet ja pelin kulku > Maali ja pallo

Uppopallomaaleina on kaksi tukevaa metallikoria, jotka ovat altaan pohjassa seinää vasten, keskellä kumpaakin päätyä. Maalin korkeus on 450 mm ja pehmustetun yläosan halkaisija 400 mm.
Pallo on mustavalkoinen tai kokopunainen, suolavedellä täytetty muovipallo. Näin pallo saadaan vettä raskaammaksi ja uppoavaksi. Pallon uppoamisnopeus on noin metri sekunnissa. Pallon ympärysmitta on 530 mm miehillä ja 500 mm naisilla eli se on vähän keilapalloa pienempi.
Pelikenttä, joukkueet ja pelin kulku > Peliaika

Peliaika normaalin pituisessa ottelussa on 2x15 minuuttia tehokasta peliaikaa. Erien välissä on 5 minuutin tauko. Tällöin joukkueet myös vaihtavat puolia. Jäähyn pituus on 2 minuuttia. Kummallakin joukkueella on oikeus yhteen minuutin mittaiseen aikalisään ottelua kohden.
Pelikenttä, joukkueet ja pelin kulku > Uppopallojoukkue

Ottelua kohti voidaan käyttää enintään 15 pelaajaa, joista 6 on yhtä aikaa vedessä, 6 vaihtopenkillä lepäämässä ja 3 reservissä. Kummankin joukkueen vaihtopelaajat istuvat vaihtopenkillä pelin aikana ja sukeltavat peliin vaihtoalueen kautta. Vaihdot tapahtuvat lentävinä, kuten esimerkiksi jääkiekossa. Ottelun aikana saa vaihtaa reservipelaajan kaksi kertaa.
Pelikenttä, joukkueet ja pelin kulku > Pelin aloitus

Ottelun alkaessa pallo on altaan pohjassa keskellä pelikenttää. Kummankin joukkueen tulee tällöin olla korilinjalla vedessä, ainakin toinen käsi seinää koskettaen. Vaihtopelaajat istuvat vaihtopenkillä. Maatuomari käynnistää pelin pitkällä jatkuvalla äänimerkillä; samalla käynnistyy pelikello. Joukkueet sukeltavat kohti palloa, ja kamppailu pelin voitosta alkaa.
Pelikenttä, joukkueet ja pelin kulku > Pelin kulku

Pelaajat ovat vesivuorollaan altaassa 1–2 minuuttia tehden noin 10–40 sekunnin sukelluksia. Välillä käydään pinnassa täyttämässä keuhkot ja sukelletaan takaisin sopivaan kohtaan. Pinnassa snorkkelin kautta hengittäminen sallii pelin seuraamisen koko ajan. Palloa kuljetetaan ja syötellään pelaajalta toiselle edeten kohti vastustajan koria. Tavoitteena on työntää pallo vastustajan koriin.
Vastustajan ohittaminen kolmiulotteisessa elementissä on yhteisvoimin helppoa, mutta korin teko onkin jo vaikeampaa. Ylivoimatilanteet ovat tässäkin lajissa maalivahdin painajaisia.
Vaihtoon tuleva pelaaja kierähtää ketterästi altaan reunalle, jolloin hänen vaihtopelaajansa sukeltaa vaihtokäytävän kautta peliin. Maalin jälkeen pelaajat palaavat päätyihinsä. Tämän jälkeen koritettu joukkue hyökkää omasta päädystä saatuaan merkin.
Pelikenttä, joukkueet ja pelin kulku > Pelaajien tehtävät

Hyvä pelaaja pystyy tarvittaessa pelaamaan kaikkia pelipaikkoja. Hyökkääjä joutuu myös puolustamaan ja puolustaja hyökkäämään. Kaikki pelaajat joutuvat tarvittaessa täyttämään maalivahdinkin paikan. Tästä huolimatta pelaajat erikoistuvat eri tehtäviin: maalivahdeiksi, puolustajiksi tai hyökkääjiksi. Uppopallokentässäkin on vasen ja oikea puoli, joten on myös oikea ja vasen laitahyökkääjä, vastaavat puolustajat, keskushyökkääjä ja maalivahti. Käytännössä kuitenkin maalivahti ja keskushyökkääjä pelaavat samaa paikkaa: puolustettaessa on kaksi maalivahtia ja hyökättäessä on kaksi keskushyökkääjää, jolloin nämä pelaajat ovat vuorotellen pohjassa, koska ilma kuitenkin loppuu kesken. Joukkueessa on kaksi kentällistä, joten lähes jokaisella kenttäpelaajalla on vaihtomies. Maalivahtipaikkaa pyöritetään tavallisesti kolmella pelaajalla, joista yksi on vuorollaan vaihdossa.
Pelikenttä, joukkueet ja pelin kulku > Kielletyt asiat

Pelissä on kiellettyä hyökätä varusteita vastaan. Kiellettyä on myös potkaista, lyödä tai kuristaa vastustajaa. Pallottoman pelaajan taklaaminen tai kiinnipitäminen ei ole sallittua. Korin saa peittää ainoastaan vartalolla, eikä koriin saa tarttua. Ainoastaan pallonhaltijaan saa tarttua pallon riistämiseksi ja pallonhaltija saa tarttua pallottomaan pelaajaan. Kun pallo irtoaa, on pelaaja päästettävä heti irti. Jälkipelistä rangaistaan. Palloa ei saa kuljettaa tai heittää vedenpinnan yläpuolella.
Pelivarusteet

Jokaisella pelaajalla on varusteinaan perusvälineet, joihin kuuluvat maski, snorkkeli, korvasuoja ja räpylät. Miehillä on myös alapääsuoja. Näiden lisäksi joukkueilla on valkoiset uima-asut ja lakit tai siniset uima-asut, lakit ja rannenauhat sen mukaisesti kummalla puolella he pelaavat.